**ДОГОВОР ЗА ЦЕЛЕВО ФИНАНСИРАНЕ**

Днес, ....................г. (**“Дата на сключване”**), в гp. София, между:

**„Българска банка за развитие“ АД**, вписана в Търговския регистър към Агенцията по вписванията с ЕИК 121856059, със седалище и адрес на управление в гр. София, ул. Стефан Караджа № 10, представлявана от …………………………………………., наричана по-долу за краткост **„ББР/Банката“** от една страна

**Министерски съвет на Република на България чрез Областния управител на област …………………………**, наричан по-долу за краткост **„Областния управител на област …………….“** от друга страна

и

**Кмета на община ………………………**, представляващ община ………………., в качеството на довереник на Сдружение на собственици …………………………………………, наричан по-долу **„Кмета на община ………“** от трета страна

наричани общо **“Страните”** или поотделно **“Страна”**

на основание ……………………………………

и като взеха предвид, че:

1. С ………………… на Министерски съвет на Република България е одобрена Национална програма за енергийна ефективност на многофамилните жилищни сгради (наричана по-долу за краткост **„Програмата“**);

2. За участие в Програмата е учредено сдружение на собственици, както следва:………………………………………………, наричано по-долу за краткост **„Сдружението“**;

3. Сдружението е надлежно учредено при условията и реда на Закона за управление на етажната собственост (ЗУЕС), вписано е в регистър БУЛСТАТ и в публичния регистър на Община ……., съгласно чл. 44 от ЗУЕС;

4. Сдружението е кандидатствало пред Община ...... и е одобрено за участие в Програмата на ..............................., наричан по-долу за краткост **„Сградата“**;

5. Кметът на Община ………. е надлежно упълномощен от Сдружението да го представлява пред ББР и Областния управител на област ………………….. за сключване на настоящия договор;

сключиха настоящия Договор за целево финансиране (наричан по-долу **“Договора”**)

**РАЗДЕЛ I. ИНДИВИДУАЛНИ УСЛОВИЯ**

Чл. 1. **Предмет на Договора.**

Банката предоставя на Сдружението, чрез довереника му **Кмета на община …………** финансиране, наричано по-долу **„Целево финансиране“**, за извършване на дейностите предвидени в Програмата, в размер, при условия и срокове съгласно анекси, неразделна част от този договор, определящи конкретните дейности за Сградата, които се подписват от страните след провеждане на обществени поръчки за съответните дейности и определяне на цената по съответните фази.

Чл. 2. **Цел.**

1. **Целевото финансиране** се предоставя за разплащане на дейностите по Програмата, както следва:
2. Фаза 1: Техническо и енергийно обследване на Сградата;
3. Фаза 2: Проектиране, оценка за съответствие, изпълнение на строително-монтажни работи упражняване на авторски надзор, строителен надзор, инвеститорски контрол, въвеждане в експлоатация на Сградата.
4. **Целевото финансиране** се предоставя съгласно типовия механизъм за усвояване, предвиден в Програмата.
5. Средствата, предоставени от **Банката** следва да се използват само и единствено за договорената цел.

Чл. 3. **Валута.**

**Целевото финансиране** се предоставя в лева и всички суми посочени по-долу са в лева. Плащанията по **Договора** се извършват в лева.

Чл. 4. **Лихва.**

**Банката** начислява лихва в размер на цената на ресурса, осигурен за целта чрез издадена държавна гаранция, съгласно чл. 100 от Закона за държавния бюджет на Република България за 2015 г., завишена с 0.5 процентни пункта. Лихвата се начислява текущо, но е дължима на датата на погашение на главницата.

Чл. 5. **Падеж.**

Общият размер на **Целевото финансиране**, се изплаща в съответствие с Раздел III от този **Договор** не по-късно от крайния срок на Програмата.

**РАЗДЕЛ II. ПРЕДОСТАВЯНЕ НА СРЕДСТВАТА**

Чл. 6. (1) **Целевото финансиране** се усвоява при условие, че са изпълнени **кумулативно** всички условия и след представяне на всички документи, посочени по-долу:

1. **Кметът на община …………..** като довереник на Сдружението …………….. е открил при **Банката** специална сметка, която служи единствено за усвояване на средства по **Целевото финансиране** и за разплащане към изпълнителите на дейностите по чл. 2, ал. 1 от Договора.
2. **Кметът на община …………..** е представил пред **Банката** декларация във форма и със съдържание, съгласно Приложение № 1, неразделна част към този договор, с която декларира надлежното провеждане на процедура за избор на изпълнител по съответната фаза, съобразно Програмата, както и сключването на договори за възлагане за съответната фаза.
3. **Кметът на община …………..** е представил пред **Банката** декларация във форма и със съдържание, съгласно Приложение № 2, неразделна част към този договор, с която декларира:

- самостоятелните обекти в Сградата, в които се извършва стопанска дейност и собствениците, които извършват стопанска дейност, в т.ч. отдаване под наем, които отговарят на условията на схемата за минимална помощ и Регламент (ЕС) №1407/2013 и

- обектите и собствениците, за които е приложимо задължението за плащане към общината, съгласно Програмата.

1. **Кметът на община …………..** за всяко усвояване е представил пред **Банката** писмено искане във форма и със съдържание, съгласно Приложение № 3, неразделна част към този договор, деклариращо, че условията по сключените договори за възлагане са изпълнени, всички необходими документи са надлежно представени и исканите за усвояване средства са дължими, ведно с платежно нареждане за разплащане на дължимите суми.

(2) **Банката** не контролира и не носи отговорност за верността и пълнотата на декларираните обстоятелства от **Кмета на община ...............** по т. 2, 3 и 4 по–горе, както и за наредените от него и извършени плащания.

Чл. 7. За дата на предоставяне на средства се счита датата, на която специалната сметка, открита при **Банката** бъде заверена със съответната сума.

**РАЗДЕЛ III. ИЗПЛАЩАНЕ НА ДЪЛЖИМИ СУМИ ПО ЦЕЛЕВОТО ФИНАНСИРАНЕ**

Чл. 8. (1) Средствата по ползваното **Целево финансиране** се възстановяват чрез безвъзмездната финансова помощ, предоставена от Държавата на Сдружението за обновяване на Сградата по специална сметка на **Банката** …………………………….., и се отнасят служебно от **Банката** за погасяване на дължимите суми по настоящия **Договор**, за което Сдружението чрез **Кмета на община ………………..** дава своето безусловно и неотменимо съгласие с подписването на този **Договор**.

(2) В случай на неизпълнение на подписаните договори за изпълнение по съответната фаза, съобразно Програмата, даващо основание на **Кмета на община ...............** да изиска инкасиране на издадените по нареждане на съотвения изпълнител банкови или други гаранции (за аванс и/или добро изпълнение) и/или евентуални неустойки по договорите за възлагане за съответната фаза, **Кметът на община .............** е длъжен да предприеме своевременно необходимите действия като нареди сумите по тези гаранции по специалната сметка на **Банката**, които отново се отнасят за погасяване на ползваното **Целево финансиране**. Погасените по този ред суми се използват за финансиране довършването на дейностите по конкретния обект.

(3) Всички суми, дължими на **Банката** по силата на този **Договор**, следва да бъдат изплатени изцяло на **Банката**, без от тях да се правят каквито и да било приспадания или удръжки.

**РАЗДЕЛ IV. ДЕКЛАРАЦИИ И ПОТВЪРЖДЕНИЯ**

Чл. 9. **Кметът на община ………………..**  декларира, че към **Датата** на сключване на **Договора**:

1. Цялата информация, предоставена на **Банката**, е актуална, вярна, валидна и пълна, изготвена в съответствие с приложимите нормативни изисквания;
2. Средствата, предоставени по **Целевото финансиране**, ще бъдат използвани единствено и само за целите по чл. 2 от настоящия **Договор**;
3. **Кметът на община ………………..**  е надлежно упълномощен за сключването и изпълнението на този **Договор**;
4. **Кметът на община** ………………. е извършил съответните проверки на самостоятелните обекти в Сградата, управлявана от Сдружението по отношение на наличието на стопанска дейност, съответствието с условията на схемата за минимална помощ и е предприел необходимите мерки за изпълнение на задължението за плащане от съответния собственик, когато правилата на Регламент (ЕС) №1407/2013 г. не могат да бъдат приложени.

**РАЗДЕЛ V. ЗАДЪЛЖЕНИЯ НА СТРАНИТЕ ПО ДОГОВОРА**

Чл. 10. За целия период от датата на сключване на този **Договор** до окончателното изплащане или погасяване на всички дължими суми и изпълнение на всички други задължения по този **Договор**, **Кметът на община ………………..**  е длъжен да:

1. ползва **Целевото финансиране** само за целите и до размера, уговорени в този **Договор**;
2. да предоставя всяка поискана от **Банката** информация и документи, свързани с използване на **Целевото финансиране**;
3. да спазва всички изисквания на приложимото българско законодателство за организиране на дейностите посочени в чл. 2 от този **Договор**;
4. да уведоми **Банката** за всяка промяна на данните и информацията, предоставени към датата на сключване на този **Договор** и за възникването на друго обстоятелство или събитие, което има вероятност да окаже съществено неблагоприятно въздействие за възстановяване на средства по **Целевото финансиране**.

Чл. 11. (1) **Банката** е длъжна да предостави средствата по **Целевото финансиране**, съгласно предвиденото по настоящия **Договор**.

(2) **Банката** уведомява **Областния управител на област ……………** за предоставените средства по **Целевото финансиране** на тримесечие.

Чл. 12.След окончателно приключване на възложената работа по Фаза 1 и 2 и издаване на съответния акт за окончателното приемане на изпълнените дейности по Програмата за Сградата, **Кметът на община ................** и **Областния управител на област ....................** съставят и подписват протокол за това, включващ точната сума на дължимата безвъзмездната финансова помощ и удостоверяващ изпълнение на условията за изплащане.

Чл. 13. **Банката** има право да предложи да прехвърли формираното вземане по **Договора** на Държавата, чрез посочена от нея структура или орган, по номинал.

**РАЗДЕЛ VI. СЛУЧАИ НА НЕИЗПЪЛНЕНИЕ**

Чл. 14 (1) Извън законоустановените случаи, при които би било налице неизпълнение, настъпването на което и да е от изброените по-долу събития представлява неизпълнение по този **Договор** и се третира като случай на неизпълнение:

1. нарушение на което и да е от условията по този **Договор**;
2. констатиране на предоставени неточни, неистински, неверни или подправени декларации и/или документи, установяващи използването на средствата за целта, уговорена в този **Договор** и/или размерът и/или дължимостта им.

(2) При възникване на случай на неизпълнение, **Банката** има правото, но не е длъжна, без да дава предизвестие или да изчаква определен срок, по свой избор и преценка да преустанови отпускането на каквито и да е средства по **Целевото финансиране** и уведоми за тези си действия останалите страни по **Договора**.

(3) Забавяне от страна на **Банката** да упражни правата си по този **Договор**, не представлява отказ от правата й по него.

**РАЗДЕЛ VII. ДРУГИ УСЛОВИЯ**

Чл. 15. Измененията на този **Договор** са действителни, само ако са извършени в писмена форма и са подписани от **Страните**.

Чл. 16. **Договорът** влиза в сила от датата на подписването му от страните.

Чл. 17. Този **Договор** се подчинява и се тълкува в съответствие със законите на Република България. За неуредените в този **Договор** въпроси се прилагат разпоредбите на действащото законодателство на Република България.

Чл. 18. Всички спорове относно тълкуване, недействителност, изпълнение/неизпълнение или прекратяване се решават от страните чрез преговори, като при непостигане на съгласие спорът се отнася за решаване от компетентните съдилища в България.

Чл. 19. Ако някоя клауза от този **Договор** бъде обявена за недействителна и/или отменена от компетентна юрисдикция, то това не води до недействителност или неприложимост на останалите клаузи на **Договора**.

Чл. 20. Този **Договор** ще бъде в сила и ще обвързва всички правоприемници на **Страните** по този **Договор**. **Страните** нямат право да прехвърлят или делегират каквато и да било част от правата или задължения си по този **Договор** без съгласието на останалите, освен в случаите по чл. 13 по-горе.

Чл. 21. Всички предизвестия, уведомления, изявления и информация, отнасящи се до настоящия **Договор**, се извършват в писмена форма. При промяна на посочения по-долу адрес за кореспонденция всяка Страна е длъжна незабавно да уведоми другата страна писмено за новия си адрес, а до получаването на такова уведомление, всички съобщения достигнали до стария адрес ще се считат за получени. Всички предизвестия, уведомления, изявления и информация, отнасящи се до настоящия **Договор** се считат за получени, ако са получени лично, изпратени по факс с потвърждение на получаването, или доставени с писмо с обратна разписка или чрез куриер на следните адреси на **Страните**:

За ББР:…………………………..

За Кмета на община:……………………………

За Областния управител на област: ………………………….

Чл. 22. Неразделна част от този **Договор** са следните документи:

1. Приложение № 1
2. Приложение № 2
3. Приложение № 3
4. Приложение № 4

*Този* ***Договор*** *се сключи в три оригинални екземпляра по един за всяка от страните.*

*Приложение № 1*

*към договора за целево финансиране (приложение № 11)*

**ДЕКЛАРАЦИЯ**

Долуподписаният, **…………………………………………** в качеството ми напредставляващ община …………………….. ипълномощник на Сдружение на собственици …………………………………………, декларирам безусловно, че:

1. проведена е по реда на Закона за обществените поръчки процедура за избор на външен изпълнител по Фаза 1 / Фаза 2, съгласно чл. 2, ал. 1, т. 1 / т. 2 от Договор за целево финансиране № ……………/ ………………..;
2. избран е външен изпълнител по Фаза 1 / Фаза 2, съгласно чл. 2, ал. 1, т. 1 / т. 2 от Договор за целево финансиране № ……………/ ……………….., както следва:

……………………………… /наименование/

………………………….. /ЕИК/БУЛСТАТ/ЕГН/

..................................... /седалище/адрес/

.......................................... /представляващ/

.......................................... /банкова сметка/

1. с външния изпълнител, съгласно т. 2 по-горе е сключен и влязъл в сила Договор …………………….,
2. с договора по т. 3 на изпълнителя е възложено ……………………………………………, при финансови условия, както следва: ............................................... /аванс, междинно и окончателно плащане/;
3. за авансовото плащане, съгласно т. 4 по-горе изпълнителят е представил банкова гаранция в полза на ББР/Сдружението;

съгласен съм, че **Банката** не контролира и не носи отговорност за верността и пълнотата на декларираните от мен, съгласно настоящата декларация, обстоятелства.

**Декларатор: ………………………………………. Дата:……………………**

*Приложение № 2*

*към договора за целево финансиране (приложение № 11)*

**ДЕКЛАРАЦИЯ**

Долуподписаният, **…………………………………………** в качеството ми напредставляващ община …………………….. и напълномощник на Сдружение на собственици …………………………………………, декларирам безусловно, че:

1. Сдружението, чрез неговия управител е представил Справка за собствениците на самостоятелни обекти в Сградата, в които се развива стопанска дейност, включително отдаване под наем, съгласно Справка образец № 6 от Методическите указания на Министерството на регионалното развитие и благоустройството по Националната програма за енергийна ефективност на многофамилни жилищни сгради;
2. Съм проверил и установил поименно собствениците по т. 1, които отговарят на условията на схемата за минимална помощ, както и тези за които възниква задължение за плащане към общината.
3. Всички собственици на самостоятелни обекти по т. 1, които отговарят на условията на схемата за минимална помощ, са извън изключенията на чл. 1 от Регламент (ЕС) № 1407/2013 г.
4. На всички собственици на самостоятелни обекти по т. 1 по-горе, които отговарят на условията на схемата за минимална помощ е предоставена минимална помощ в размер равен на дела от разходите за обекта, а именно разходите за собствения им самостоятелен обект и припадащата им се част от общите части на Сградата, с който размер на помощта не се надвишава прагът по чл. 3, пар. 2 от Регламент (ЕС)№1407/2013 г.
5. В качеството ми на администратор на минимална помощ съм задължен да изпълня изискванията на чл. 11 от Закона за държавните помощи, както и Раздел V от ППЗДП по отношение на всички собственици на самостоятелни обекти в Сградата, за които са изпълнени условията на схемата за минимална помощ.
6. Съгласен съм, че **Банката** не контролира и не носи отговорност за верността и пълнотата на декларираните от мен, съгласно настоящата декларация, обстоятелства.

**Декларатор: ………………………………………. Дата:……………………**

*Приложение № 3*

*към договора за целево финансиране (приложение № 11)*

**ИСКАНЕ-ДЕКЛАРАЦИЯ**

Долуподписаният, **…………………………………………** в качеството ми напредставляващ община …………………….. и пълномощник на Сдружение на собственици …………………………………………, декларирам безусловно, че:

1. всички условия, съгласно Договор ……………………., с който на избрания външен изпълнител по Фаза 1 / Фаза 2, съгласно чл. 2, ал. 1, т. 1 / т. 2 от Договор за целево финансиране № ……………/ ……………….., както следва:

……………………………… /наименование/

………………………….. /ЕИК/БУЛСТАТ/ЕГН/

..................................... /седалище/адрес/

.......................................... /представляващ/

.......................................... /банкова сметка/

е възложено ……………………………………………, при финансови условия, както следва: ............................................... /аванс, междинно и окончателно плащане/,

са изпълнени с оглед надлежното заплащане съгласно размера, условията и сроковете в Договор ..........………………………………..;

2. всички документи, установяващи надлежното изпълнение на възложеното и размера на дължимите суми за изпълненото са представени и заявената за плащане сума, съгласно настоящото искане-декларация е дължима;

3. съгласно Договор ……………………. са налице условията за плащане, както следва: ............................................... /аванс, междинно и окончателно плащане/ в размер на …………………..;

и моля Българска банка за развитие АД, ЕИК 121856059 да ……………………….., сума в размер на …………………………………………….. в срок до ……………………………

Съгласен съм, че **Банката** не контролира и не носи отговорност за верността и пълнотата на декларираните от мен, съгласно настоящата декларация, обстоятелства, както и за заплащането на изпълнителя на заявената сума, съгласно настоящата декларация.

**Декларатор: ………………………………………. Дата:……………………….**

*Приложение № 4*

*към договора за целево финансиране (приложение № 11)*

**ИСКАНЕ-ДЕКЛАРАЦИЯ**

Долуподписаният, **…………………………………………** в качеството ми напредставляващ община …………………….. и пълномощник на Сдружение на собственици …………………………………………, декларирам безусловно, че:

1. всички условия, съгласно Договор №……………. между община………………………….. и Сдружение………………………………….., и финансирани с Договор за целево финансиране № ……………/ ……………..…….., са изпълнени;

2. налице са условията за плащане/възстановяване на разходи, свързани с осигуряването на необходимите разрешителни документи, изискващи се от националното законодателство, включително и свързаните с тях такси, дължими на съответните компетентни органи, както и разходи, свързани с въвеждането на обекта в експлоатация и моля Българска банка за развитие АД, ЕИК 121856059 да ……………………….. (плати/възстанови) следните суми:

- в размер на …………………………………………….., платими по сметка …………………………………., при банка…………………………………………… с титуляр…………………… …………………………….;

- в размер на …………………………………………….., платими по сметка …………………………………., при банка…………………………………………… с титуляр…………………… …………………………….;

- в размер на …………………………………………….., платими по сметка …………………………………., при банка…………………………………………… с титуляр…………………… …………………………….;

- в размер на …………………………………………….., платими по сметка …………………………………., при банка…………………………………………… с титуляр…………………… …………………………….;

- в размер на …………………………………………….., платими по сметка …………………………………., при банка…………………………………………… с титуляр…………………… …………………………….;

Съгласен съм, че **Банката** не контролира и не носи отговорност за верността и пълнотата на декларираните от мен, съгласно настоящата декларация, обстоятелства, както и за заплащането на изпълнителя на заявената сума, съгласно настоящата декларация.

**Декларатор: ………………………………………. Дата:………………………..**